Lars-Erik ter Jung

Lars-Erik ter Jung (født 4. april 1957) er en norsk dirigent og fiolinist. Han debuterte som fiolinist i Oslo i 1980, og ble senere mest virksom som dirigent. Etter en karriere som en av Norges mest profilerte fiolinister, både som konsertmester, kammermusiker, ensembleleder og solist, har Lars-Erik ter Jung også oppnådd anerkjennelse som dirigent. Han studerte i perioden 1997-2010 direksjon bl.a. med Jorma Panula, George Hurst og Kenneth Kiesler, og så med Colin Metters.

Kunstnerisk virke 
Lars-Erik ter Jung debuterte som fiolinist i Oslo i 1980, akkompagnert av Ungdomssymfonikerne og dirigent Karsten Andersen. Fra 1981-94 var ter Jung 1. konsertmester i Bergen Filharmoniske Orkester. Han har vært solist blant annet med Oslo Filharmonien, Bergen Filharmoniske Orkester og Det Norske Kammerorkester, og har opptrådt på flere av de norske festivalene, bl.a. Festspillene i Bergen, Ultima Oslo Contemporary Music Festival, Ilios, Stavanger Kammermusikkfestival og Oslo Kammermusikkfestival, bl.a. som solist med den legendariske Iona Brown, som ledet Det Norske Kammerorkester en lengre periode fra 1979. 

Utover 1990-tallet ble Lars-Erik ter Jung mye brukt som spillende leder for ulike kammerorkestre, og han ble engasjert som konsertmester i flere norske og svenske orkestre. Fra 1994 har han vært frilanser og initiert og drevet en rekke egne prosjekt, bl.a. annet innenfor kammermusikk og samtidsmusikk. Dette resulterte i opprettelsen av flere ensembler - improvisasjonstrioen JKL, med Knut Vaage (piano treatments) og Jørgen Træen (electronic treatments), strykesekstetten TER JUNG SEXTET og duoen Twitter Machine med gitaristen Thomas Kjekstad. I tillegg har han i perioder også hatt det administrative ansvaret for Telemark Kammerorkester, ikke minst i forbindelse med det store EØS samarbeidet med musikkakademiet i Lodz, Polen. Alle disse ensemblene har dokumentert sin virksomhet med CD utgivelser av en rekke nye verk, som i det vesentlige er initiert av ter Jung og urfremført med disse ensemblene.

Han har jobbet med en rekke ensembler og symfoniorkestre, som Oslo Filharmoniske Orkester, Det Norske Kammerorkester, Kringkastingsorkesteret, Trondheimsolistene, Svenska Kammarorkestern, BIT20 Ensemble og Kairo Symfoniorkester, og han har dirigert flere opera - og ballett produksjoner i Tromsø og Kristiansund. ter Jung har arbeidet med et variert repertoar, og har stått for en rekke urfremførelser, særlig av norsk musikk. Ikke minst gjennom sitt mangeårige arbeid som kunstnerisk leder for Telemark Kammerorkester frem til 2018, har han tatt initiativet til bestillinger av verk av en rekke norske komponister.

ter Jungs diskografi omfatter i overveiende grad innspillinger av norske bestillingsverk, bl.a. for kammerorkester, med verdenspremierer av Olav Anton Thommessen, Antonio Bibalo, Jan Erik Mikalsen, Ørjan Matre, Bjørn Kruse, Henrik Hellstenius, Jon Øivind Ness, Knut Vaage, Tyler Futrell og Nils Henrik Asheim. De fleste av de til nå 18 utgivelsene er på labelen Fabra, og «Chasing Strings» med TKO, som kom ut i 2018, ble nominert til Spellemannpris innen kategorien samtidsmusikk. Han ga i februar 2020 ut det første albumet med det nyetablerte TERJUNGENSEMBLE, både på de digitale plattformene og som CD. Utgivelsen «Kimen» presenterer gjennom 16 spor musikk fra Magnar Åms opera «Kimen» (2017), spilt instrumentalt som konsertstykker.

Lars-Erik ter Jung arbeider nå med å realisere nye bestillinger gjennom TERJUNGENSEMBLE. Bestillingsverk av Agnes Pettersen, Herman Vogt og Ørjan Matre ble urfremført på Ultima Oslo Contemporary Music Festival, i september 2020. Album nr. 2, «Den annen sang», med innspillinger av bl.a. disse verkene, gid ut i februar 2021. Finansiering fra Kulturrådet til verket «Stabat Mater» av Tyler Futrell er innvilget, fremføringer er planlagt på Hardanger Musikkfest i 2021 og Oslo Kirkemusikkfestival i 2022. Martin Ødegaard skriver høsten 2021 for ensemblet, og bestillinger av Jan Erik Mikalsen og Jon Øivind Ness er på trappene.

Dirigenten 
Fra 2000 begynte Lars-Erik ter Jung for alvor sin profesjonelle karriere som dirigent. Han dirigerte alle de norske militærkorpsene en rekke ganger og hadde etter hvert produksjoner med Trondheim Symfoniorkester, Kringkastingsorkesteret, Stavanger Symfoniorkester og Kristiansand Symfoniorkester. I en periode var han hyppig dirigent for Nordnorsk Opera og Symfoniorkester. Også Oslo Filharmonien har benyttet ter Jung som dirignet ved flere anledninger, bl.a. da han ledet verdenspremieren på Jan Erik Mikalsens pianokonsert "Just for You" ved Ultima festivalen høsten 2017, med Ellen Ugelvik som solist. Av andre førstegangsfremførelser fra den senere bør nevnes premieren i 2018 på Magnar Åms nye opera «Kimen», bygget på Tarjei Vesaas roman.  

ter Jung har dirigert Cheltenham Chamber Orchestra, og ved to anledninger hatt produksjoner med Kairo Symfoniorkester (2008 og 2010). I forbindelse med ulike mesterklasser for dirigenter i utlandet har han opptrådt med Vasa Stadsorkester (Finland), Brasov Filharmoniske Orkester (Romania), Philharmonisches Orkester Theater Vorpommern in Greifswald (Tyskland), Berliner Sinfonietta, Beograd Symphony og Lithuanian State Symphony Orchestra (Vilnius).

Han har dirigert BIT20 Ensemble ved flere anledninger, blant annet i St. Martin-in-the-Fields i London og ved Darmstadt Contemporary Music Festival i 2000. I 2002 dirigerte han ensemblet ved åpnings-seremonien for det nye biblioteket i Alexandria i Egypt - en spektakulær begivenhet som ble TV-overført direkte til 18 millioner mennesker i flere arabiske land.

Gjennom sin tilknytning til Operaen i Kristiansund frem til 2015, dirigerte Lars-Erik ter Jung bl.a. Puccinis «Madama Butterfly» og «Lucia di Lammermoor» av Donizetti. Han fremførte frem til 2012 flere store helaftens balletter i Tromsø - Tchaikowskis «Nøtteknekkeren» og «Tornerose», Prokovjevs «Askepott» og Adams «Giselle», med Nordnorsk Opera og Symfoniorkester. I 2019 oppførte han Delibes «Coppélia» med Vestfold Symfoniorkester. Han har også dirigent ny musikk ensemblene Neon og Asamisimasa, sistnevnte på konserter i Berlin, København, Lyon, Stuttgart, Huddersfield og Luxenburg. Han fikk Spellemannprisen 2012 med dette ensemblet innen kategorien samtidsmusikk.

Telemark Kammerorkester fikk under ter Jungs ledelse en markant rolle i norsk musikkliv som bestiller og tolker av ny musikk. ter Jung ledet orkesteret i fremføringer av en rekke nye verk, først og fremst av norske komponister, men også i verk av danskene Bent Sørensen og Simon Steen-Andersen. For perioden 2014-15 ble ensemblet tildelt betydelige EØS midler, og gjennomførte i denne perioden en rekke prosjekt under ter Jungs ledelse i Norge og Polen, med kammerorkesteret PRIMUZ ved Grazyna og Kiejstut Bacewicz Musikk Akademi i Lódz som samarbeidspartner.

Kunstnerisk leder 
Lars-Erik ter Jung var kunstnerisk leder for Telemark Kammerorkester fra 1992 til 1918. ter Jung var kunstnerisk leder for Kristiansund Sinfonietta i perioden 2013-2015. Han er nå leder for TERJUNGENSEMBLE.  

Diskografi: 
 1993: "Dan fagraste viso pao joræ", from Hundred folktunes from Hardanger op. 150 by Geirr Tveitt. Lars-Erik ter Jung, violin; Njål Vindenes, guitar.  (Audio Attic Productions/AAP)
1994: "Quasi una sonata", Lars-Erik ter Jung, violin; Einar Henning Smebye, piano. Music by Karol Szymanovski, Krzysztof Penderecki, Ketil Hvoslef and Alfred Schnittke.  (Simax)
1998: "J.K.L 8.-10. December 1998". Jørgen Træen, electronic treatments; Knut Vaage, piano treatments; Lars-Erik ter Jung, violin treatments.  (Albedo)
2000: "Hexa", ter Jung Sextet; singer Åsne Valland Nordli. Music by Knut Vaage, Rune Rebne, Magnar Åm and Jostein Stalheim.  (Hemera)
2000: "Nordensten", 24 preludes & fugues for piano and 5 axioms for string sextet. Jørgen Larsen; ter Jung Sextet.  (Hemera)
2004: "Twitter Machine". Duo Twitter Machine with Lars-Erik ter Jung, violin; Thomas Kjekstad, guitar. Music by Mark Adderley, Henrik Hellstenius, Eivind Buene, Knut Vaage and Eliza Weisenbaum (alias Lars Petter Hagen).   (Fabra)
2004: "Odyssé". Bit 20 Ensemble; Lars-Erik ter Jung, conductor. Music by Knut Vaage. Also with DVD.   (Bit 20 records)
2005: "Nostos". Telemark Chamber Orchestra; Chamberchoir «Cor»; Per Anders Buen Garnås and Torgeir Straand, hardangerfiddles; Lars-Erik ter Jung, violin soloist and conductor. Music by Bjørn H. Kruse, Henrik Ødegaard and Gisle Kverndokk.   (Fabra)
2010: "Passione". Telemark Chamber Orchestra; Lars-Erik ter Jung, conductor, Ingrid Andsnes, piano. Music by Haydn (SYMPHONY NO 49), Mozart (PIANOCONCERTO NO 12) and Elgar (SERENADE).   (Fabra)
2011: "Pretty Sound". Ensemble Asamisimasa; Lars-Erik ter Jung, conductor. "On And Off And To And Fro" by Simon Steen-Andersen.  (Dacapo)
2011: "Crossing Patterns". Duo Twitter Machine with Lars-Erik ter Jung, violin; Thomas Kjekstad, guitar. Music by Åm / Orning / Hellstenius / Ness / Matre.  (Fabra)
2012: "Henrik Ødegaard organ music". Telemark Chamber Orchestra; Lars-Erik ter Jung conductor (2 organ concertoes); soloist Ghislain Gourvennec.   (GMP - Grong Musikkproduksjon)
2014: "Thommessen / Bibalo". Telemark Chamber Orchestra; Lars-Erik ter Jung, conductor; Ingrid Andsnes, piano; Poing trio (Nystrøm, Haltli, Thelin). Music by Olav Anton Thommessen and Antonio Bibalo.   (Fabra)
2014: "Bite the dog 2". Telemark Chamber Orchestra; Lars-Erik ter Jung, conductor; Camilla Kjøll, violin. Music by Mark Adderley: violin concerto.    (Fabra)
2016: "Tapestry".  Telemark Chamber Orchestra; Lars-Erik ter Jung, conductor. Music by Agnes Ida Pettersen, Hugo Harmens, Øyvind Mæland, Kristin Bolstad, Tyler Futrell, Stine Sørlie og Eric Skytterholm Egan.   (Fabra)
2017: "HELGE IBERG - LIFE MUSIC". Norwegian Chamber Orchestra / Atle Sponberg, violin / Lars-Erik ter Jung, conductor. Music by Helge Iberg. "Sisyphus' Dance of Endless Struggle" for solo violin and strings.  (Pro Musica)
2018: "Chasing Strings". Telemark Chamber Orchestra; Lars-Erik ter Jung, conductor. Music by Jan Erik Mikalsen, Magnar Åm and Nils Henrik Asheim. Will be released Februar/Mars 2018.   (Fabra)
2020: "Kimen". TERJUNGENSEMBLE; Lars-Erik ter Jung conducting music by Magnar Åm – from the opera Kimen / The Seed, played instrumentally as concert pieces.  (Fabra)

Referanser

Eksterne lenker 
 
 Lars-Erik ter Jung, dirigent
 Telemark Kammerorkester 
 Plateselskapet Fabra

Norske fiolinister
Norske dirigenter